Kabir Singh Box Office Collection Day 3: शाहिद कपूर की 'कबीर सिंह' का तीसरे दिन भी तूफानी प्रदर्शन, कमाए इतने करोड़  
'कबीर सिंह' ने तीसरे दिन भी की शानदार कमाई
कबीर सिंह ने 68 करोड़ का आंकड़ा किया पार
ओपनिंग के मामले में साल की दूसरी बड़ी फिल्म बनी 'कबीर सिंह'
#KabirSingh is firing on all cylinders at the BO... Metros, mass belt, Tier-2, Tier-3 cities - #KabirSingh wave grips the nation... Emerges Shahid Kapoor's highest grosser in 3 days [after #Padmaavat]... Fri 20.21 cr, Sat 22.71 cr, Sun 27.91 cr. Total: ₹ 70.83 cr. India biz.
शाहिद कपूर (Shahid Kapoor) की 'कबीर सिंह'  (Kabir Singh) ने ओपनिंग और कमाई के मामले में उनकी दूसरी फिल्मों का रिकॉर्ड तोड़ दिया है. यहां तक कि शाहिद कपूर की फिल्म पद्मावत भी बॉक्स ऑफिस पर इतनी लाजवाब ओपनिंग करने में पीछे रही है. शाहिद कपूर और कियारा आडवाणी की 'कबीर सिंह' साउथ की ब्लॉकबास्टर फिल्म 'अर्जुन रेड्डी' का हिंदी रीमेक है. हिंदी में बनाई गई इस फिल्म को भी संदीप रेड्डी वांगा (Sandip Reddy Vanga) ने  ही निर्देशित किया है. बॉक्स ऑफिस पर फिल्म 'अर्जुन रेड्डी' ने 51 करोड़ रुपये की कमाई की थी, और इसका बजट 4-5 करोड़ रुपये था.

बता दें एक्टर शाहिद कपूर  (Shahid Kapoor) इस फिल्म में सिरफिरे आशिक का किरदार निभा रहे हैं. जो अपना दिल टूटने के बाद खुद को बर्बाद करने की राह पर निकल पड़ता है. इस फिल्म की कहानी हू-ब-हू तेलुगू फिल्म 'अर्जुन रेड्डी' (Arjun Reddy) की तरह है. फिल्म में शाहिद (Shahid Kapoor) और कियारा की एक्टिंग तो ठीक-ठाक ही है.